Heimildir eru þær upplýsingar sem notast er við til að svara rannsóknarspurningu höfundar . Heimildir geta verið allt frá frásögnum vitna til opinberra skjala . Heimildir skiptast í frumheimildir og afleiddar heimildir , einnig oft kallaðar fyrstu og aðrar heimildir . Frumheimildir eru þær heimildir þar sem fyrst er gerð grein fyrir niðurstöðum rannsókna , þar sem fyrst er sagt frá , sett fram lýsing , hugmynd eða kenning eða sú heimild sem stendur næst atburði í tíma ef aðrar eldri heimildir um sama efni eru ekki til lengur . Dæmi um frumheimildir : Frásagnir sjónarvottar , skýrslur eða greinar um rannsókn . Einnig geta frumheimildir verið gögn , sendibréf , fundargerðir , vottorð , lög , tilskipanir stjórnvalda , hlutir , fornminjar , jarðlög , jurtir og veðurathuganir . Afleiddar heimildir ( Aðrar heimildir ) eru samantekt á efni frumheimilda og skýringar á þeim . Afleiddar heimildir geta staðið nálægt frumheimildum eða fjarri þeim með aðrar afleiddar heimildir sem millilið . Dæmi um afleiddar heimildir eru bækur , yfirlitsrit , tímaritsgreinar o.fl . Nemendur á framhaldsskólastigi vinna aðallega með afleiddar heimildir . Mikilvægt er því að skoða milliliði við frumheimildina svo stuðst sé við áreiðanlegar heimildir .